Riżoluzzjoni tal-Parlament Ewropew dwar il-White Paper dwar Politika ta' Komunikazzjoni Ewropea (2006/2087(INI))



Official Journal 314 E , 21/12/2006 P. 0369 - 0375



P6_TA(2006)0500 Politika ta' Komunikazzjoni Ewropea Riżoluzzjoni tal-Parlament Ewropew dwar il-White Paper dwar Politika ta' Komunikazzjoni Ewropea (2006/2087(INI)) Il-Parlament Ewropew, - wara li kkunsidra l-Komunikazzjoni mill-Kummissjoni "White Paper dwar Politika ta' Komunikazzjoni Ewropea" (COM(2006)0035), - wara li kkunsidra l-Parti II tat-Trattat KE, - wara li kkunsidra l-Artikoli 195, 211 u 308 tat-Trattat KE, - wara li kkunsidra l-Artikoli 11, 41, 42 u 44 tal-Karta tad-Drittijiet Fundamentali ta' l-Unjoni Ewropea, - wara li kkunsidra r-Regolament (KE) Nru 1049/2001 tal-Parlament Ewropew u tal-Kunsill tat- 30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni [1], - wara li kkunsidra l-Komunikazzjoni lill-Kummissjoni "Il-Pjan ta' Azzjoni għat-titjib mill-Kummissjoni tal-kommunikazzjoni fl-Ewropa" (SEC(2005)0985), - wara li kkunsidra l-Komunikazzjoni mill-Kummissjoni "Il-kontribut tal-Kummissjoni għall-perijodu ta' riflessjoni u lil hinn: Pjan-D għad-Demokrazija, Djalogu u Dibattitu" (COM(2005)0494), - wara li kkunsidra r-riżoluzzjoni tat- 13 ta' Marzu 2002 dwar il-komunikazzjoni mill-Kummissjoni dwar qafas ġdid għall-koperazzjoni f'attivitajiet li jirrigwardaw il-politika ta' informazzjoni u ta' komunikazzjoni ta' l-Unjoni Ewropea [2] - wara li kkunsidra r-riżoluzzjoni tiegħu ta' l- 10 ta' April 2003 dwar strateġija ta' informazzjoni u ta' komunikazzjoni għall-Unjoni Ewropea [3] - wara li kkunsidra r-riżoluzzjoni tiegħu tat- 12 ta' Mejju 2005 dwar l-implimentazzjoni ta' l-istrateġija ta' informazzjoni u ta' komunikazzjoni ta' l-Unjoni Ewropea [4] - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Kultura u l-Edukazzjoni u l-opinjonijiet tal-Kumitat għal- Libertajiet Ċivili, il-Ġustizzja u l-Intern u tal-Kumitat għall-Affarjiet Kostituzzjonali (A6-0365/2006), A. billi l-komunikazzjoni hija element importanti kemm fid-demokrazija rappreżentattiva kif ukoll f'dik parteċipattiva, B. billi, għal din ir-raġuni, wieħed mill-vantaġġi ta' l-elementi demokratiċi ta' l-UE huwa marbut ma' listrutturi ta' komunikazzjoni f'livell Ewropew li joħolqu rabta bejn l-istituzzjonijiet u ċ-ċittadini, C. billi d-dritt għall-informazzjoni u l-libertà ta' l-espressjoni għandhom ikunu l-qofol tad-demokrazija fl- Ewropa u jsostnu s-sistemi politiċi f'livell Ewropew u nazzjonali, u b'hekk, meta huwa possibbli, informazzjoni għandha tkun disponibbli lill-pubbliku, D. billi l-esperjenza miksuba mill-elezzjonijiet u referendums Ewropej hija li dawk li kienu konxji u interessanti fi kwistjonijiet li jirrigwardaw l-UE kienu l-aktar probabbli li jipparteċipaw, filwaqt li kien hemm inqas probabbiltà li dawk li kienu neqsin minn informazzjoni jipparteċipaw, E. billi s'issa ma teżistix sfera pubblika konsolidata Ewropea iżda jeżistu sferi pubbliċi nazzjonali attivi ħafna; billi dawk l-isferi pubbliċi nazzjonali juru varjazzjonijiet kbar rigward sa l-punt sa fejn jiġu diskussi kwistjonijiet Ewropej kif ukoll il-kontenut tagħhom, F. billi jkun titjib importanti kieku kwistjonijiet Ewropej ikunu aktar prominenti fl-isferi pubbliċi nazzjonali, G. billi sabiex tinħoloq sfera pubblika Ewropea, l-ewwel pass għandu jkun li jingħeleb l-iżolament ta' lisferi nazzjonali permezz ta' azzjoni komunikattiva Ewropea; billi dan huwa relatat mill-qrib ma' listrutturi tal-midja pan-Ewropej jew għallinqas transnazzjonali, H. billi hemm evidenza ċara li ċ-ċittadini huma neqsin mill-informazzjoni dwar kwistjonijiet Ewropej, kif intwera mir-riżultati li ħarġu minn stħarriġ tal-Eurobarometer, I. billi l-komunikazzjoni hija marbuta wkoll mal-kwistjoni tat-trasparenza, ta' proċeduri simplifikati, taċċittadinanza u ta' valuri komuni, J. billi jirrimarka li kwistjonijiet Ewropej u l-valur miżjud tal-leġiżlazzjoni tal-Komunità rari jiġu rrikonoxxuti waqt dibattiti nazzjonali, u politiċi nazzjonali ġieli jieħdu krettu għal suċċessi fil-kuntest Ewropew, waqt li, bil-kuntrarju, dejjem ikunu lesti jikkritikaw lill-UE, ta' spiss għal nuqqasijiet fil-politika li jinħolqu f'livell nazzjonali, K. billi l-Kunsill Ewropew ta' Brussel tas- 16 u s- 17 ta' Ġunju 2006 poġġa l-kwistjoni tar-riforma istituzzjonali lura fuq l-aġenda, L. billi l-għan ta' "perjodu ta' riflessjoni" huwa sabiex l-Unjoni ssir aktar demokratika u effettiva u sabiex tissawwar "rabta ġdida" maċ-ċittadini, Politika ta' komunikazzjoni u l-isfera pubblika Ewropea 1. Jilqa' l-preżentazzjoni tal-White Paper u jesprimi l-kunsens tiegħu rigward l-intenzjoni tal-Kummissjoni li tibdel il-politika ta' komunikazzjoni f'politika awtonoma ġdida. 2. Jara li hemm il-ħtieġa li titjieb il-komunikazzjoni bejn l-UE u ċ-ċittadini tagħha; għalhekk jappoġġja ttentattiv li jiġi eżaminat bir-reqqa u jissewwa l-mod kif inhi organizzata l-komunikazzjoni maċ-ċittadini; jenfasizza li komunikazzjoni aħjar ma tistax tagħmel tajjeb għal politiki li mhumiex suffiċjenti iżda tista' ttejjeb l-għarfien tal-politiki mwettqa; 3. Jilqa' l-fatt li l-Kummissjoni għarfet li ebda komunikazzjonijiet ma tista' tinfired mill-kontenut u li lproċess tagħha għandu jkun "f'żewġ direzzjonijiet" li jimplika li ċ-ċittadini għandhom jiġu mismugħin, imma jiddispjaċih li dawn il-prinċipji li ġew stabbiliti fil-bidu tal-White Paper ma rriżultaw f'ebda żvilupp konkret; għalhekk, jistieden lill-Kummissjoni sabiex tippreċiża kif biħsiebha tikkunsidra l-vuċi taċ-ċittadini, u jissuġġerixxi għal dan il-għan li jiġu eventwalment integrati l-inizjattivi ta' l-istituzzjonijiet l-oħra, bħalma hi "l'Agora", korp konsultattiv b'rappreżentanza tas-soċjetà ċivili stabbilit mill-Parlament; 4. Iħeġġeġ lill-Kummissjoni biex tappoġġja l-ħolqien ta' sfera pubblika Ewropea, strutturata primarjament bis-saħħa tal-midja nazzjonali, lokali u reġjonali, iżda waqt li tibqa' konxja ta' l-irwol importanti li għandhom gazzetti nazzjonali u reġjonali u aħbarijiet televiżivi ta' kwalità meta jkopru b'mod suffiċjenti kwistjonijiet Ewropej; u għal dak il-għan, jistieden lill-Istati Membri biex jinkoraġġixxu lill-istazzjonijiet awdjoviżivi pubbliċi nazzjonali biex jinfurmaw b'mod xieraq liċ-ċittadini dwar politiki mħaddma f'livell Ewropew; 5. Jinnota li l-għan ta' politika ta' komunikazzjoni Ewropea m'għandux ikun il-ħolqien ta' sfera ta' komunikazzjoni li tikkompeti ma' l-isferi pubbliċi nazzjonali, iżda minflok, li jkun hemm allinjament mill-qrib tad-dibattiti nazzjonali mad-dibattiti f'livell ta' l-UE; 6. Iħeġġeġ lill-Kummissjoni biex tikkunsidra l-proposti konkreti stipulati fir-riżoluzzjoni tiegħu hawn fuq imsemmija tat- 12 ta' Mejju 2005 meta tkun qed tfassal politika ta' komunikazzjoni; Definizzjoni tal-prinċipji komuni 7. Jappoġġja l-idea li tiġi stabbilita komunikazzjoni reċiproka bejn l-UE u ċ-ċittadini tagħha, li jkollha lkapaċità u r-rieda li tisma' iktar mill-qrib dak li jixtiequ jgħidu ċ-ċittadini dwar l-Ewropa; jirrimarka, madankollu, li l-idea li ċ-ċittadini jsiru parteċipanti attivi fil-parteċipazzjoni u fid-djalogu ma tidhirx raġonevoli, peress li mhumiex iċ-ċittadini li għandhom ifittxu l-informazzjoni, iżda għal kuntrarju, hija l-informazzjoni li għandha tfittex liċ-ċittadini; 8. Ma jikkunsidrax li huwa xieraq li l-Parlament jiġi sottomess għal kodiċi ta' kondotta li tirregola lkomunikazzjoni tiegħu maċ-ċittadini ta' l-UE; 9. 9 Jitlob lill-Kummissjoni biex tipproponi abbozz ta' ftehima interistituzzjonali li jiddefinixxi l-prinċipji komuni li jistgħu jindirizzaw il-koperazzjoni bejn l-istituzzjonijiet Ewropej fir-rigward ta' komunikazzjoni; 10. Iħeġġeġ lill-Kummissjoni biex tesplora l-possibilità li jitnieda programm Komunitarju ġenwin, għallinformazzjoni u l-komunikazzjoni dwar l-Ewropa, sabiex jitjiebu l-mekkaniżmi ta' sħubija interistituzzjonali li jeżistu f'dan il-qasam; jiddikjara li jekk il-Kummissjoni tressaq proposta bħal din, il-Parlament ikun involut bis-sħiħ fid-definizzjoni u fit-tqegħid f'qafas tal-kontenut preċiż u l-kamp ta' applikazzjoni tal-programm; 11. Huwa ta' l-opinjoni li għandha ssir referenza iktar qawwija għall-prinċipji u l-valuri mħaddna fil-Karta tad-Drittijiet Fundamentali sabiex jiġi determinat il-kamp ta' applikazzjoni tal-politika ta' komunikazzjoni Ewropea; 12. Ifakkar li l-Karta tad-Drittijiet Fundamentali, diġà tistipula d-drittijiet taċ-ċittadini fir-rigward ta' linformazzjoni u li kull strument ġdid għandu jirrispetta l-prerogattiva tal-Parlament elett, partikularment is-setgħa tiegħu li jindirizza liċ-ċittadini ta' l-Unjoni kollha; jitlob lill-Kumitat għall-Affarjiet Kostituzzjonali sabiex janalizza l-possibilitajiet tan-natura u tal-kontenut ta' strument interistituzzjonali bħal dan; 13. Jenfasizza l-importanza ta' Kostituzzjoni għall-Ewropa li tkun tista' tagħti lill-Unjoni karattru aktar politiku u aktar demokratiku u li jagħmilha aktar attraenti f'għajnejn iċ-ċittadini; ifakkar ir-responsabbiltà politika li għandhom il-Parlament Ewropew, il-Kunsill u l-Kummissjoni biex jappoġġaw dan il-proċess. It-tisħiħ ta' l-irwol taċ-ċittadini 14. Jilqa' x-xewqa li wriet il-Kummissjoni li l-Ewropa titwassal sal-livelli kollha, fi kliem ieħor, li jiġu kkomunikati kwistjonijiet Ewropej f'livell nazzjonali, reġjonali u lokali sabiex il-messaġġ jiġi diċentralizzat, u jinsisti fuq il-ħtieġa li din il-komunikazzjoni ssir fuq bażi regolari ħafna; jilqa' l-Pjan ta' Azzjoni tal-Kummissjoni u jistenna li jiġi implimentat mill-iktar fis; 15. Jikkunsidra li l-iżvilupp ta' amministrazzjoni Ewropea lokali, li kapaċi tassisti l-għadd kbir ta' punti attwali fejn jilqgħu u jagħtu informazzjoni dwar l-Ewropa tikkontribwixxi sabiex jitnissġu rabtiet diretti importanti bejn l-Unjoni u ċ-ċittadini tagħha, li b'mod partikulari tippermettilhom aċċess għall-inizjattivi u l-programmi Ewropej; jemmen li l-uffiċċji ta' informazzjoni tal-Kummissjoni u tal-Parlament fl-Istati Membri għandhom irwol importanti xi jwettqu rigward dan; f'dan il-kuntest jemmen li jeħtieġ evalwazzjoni fundamentali mill-ġdid tax-xogħol li sar s'issa minn dawn l-uffiċċji ta' informazzjoni, billi huwa magħruf li lpolitika ta' relazzjoniet pubbliċi tagħhom ma tqisx l-interess taċ-ċittadini u li l-mezzi li jintużaw għal dan l-iskop jista' jsir użu ferm aktar effikaċi minnhom; jixtieq li għalhekk dawn ikollhom karattru aktar attiv u anqas burokratiku; 16. Jilqa' l-inizjattiva ta' trasparenza, li tnediet mill-Kummissjoni f'Novembru 2005, li tenfasizza l-istandards għoljin ta' trasparenza li huma parti mil-leġittimità ta' kwalunkwe amministrazzjoni moderna; il-pubbliku Ewropew huwa intitolat li jistenna istituzzjonijiet effiċjenti, responsabbli u ffukati fuq l-għoti ta' servizzi; 17. Jaħseb li r-regjuni u l-ibliet huma l-iktar pjattaformi xierqa għall-promozzjoni ta' l-idea ta' l-Ewropa fost iċ-ċittadini u jitlob għall-involviment tal-Kumitat tar-Reġjuni fl-implimentazzjoni ta' politika ta' komunikazzjoni futura; 18. Jappoġġja l-idea li jissaħħu d-dibattiti fil-parlamenti nazzjonali u reġjonali; 19. Jinkuraġġixxi lill-parlamenti nazzjonali biex isaħħu l-irwol ta' skrutinju tal-gvernijiet tagħhom meta jaġixxu fil-Kunsill, biex b'hekk iqajmu kuxjenza u bħala riżultat ta' dan, isaħħu r-responsabiltà demokratika ta' l-istituzzjonijiet ta' l-UE; 20. Jenfasizza li l-parlamenti nazzjonali għandhom jagħmlu ħilithom biex jagħtu aktar kas tal-proġetti leġiżlattivi Ewropej ħafna iktar kmieni fil-proċess tat-teħid ta' deċiżjonijiet; 21. Jiġbed l-attenzjoni għall-Konklużjonijiet tal-Presidenza dwar il-Konferenza ta' l-Ispikers tal-Parlamenti ta' l-Unjoni Ewropew (Budapest, is- 6 u s- 7 ta' Mejju 2005) li stiednu lill-parlamenti nazzjonali biex ikollhom dibattitu annwali, l-aħjar f'sessjoni plenarja, dwar il-programm leġiżlattiv u ta' ħidma annwali tal-Kummissjoni; 22. Jenfasizza l-importanza tal-konvokazzjoni ta' forums interparlamentari dwar il-futur ta' l-Ewropa li waħda minnhom se tiltaqa' fl-okkażżjoni tal-50 anniversarju tat-Trattat ta' Ruma; jitlob li, fi ħdan il-politika għall-komunikazzjoni ta' l-Ewropa jingħata kas tad-diskussjonijiet fil-livell tar-rappreżentanza tal-popolazzjoni Ewropea; 23. Jenfasizza l-importanza ta' l-edukazzjoni ċivika għall-integrazzjoni ta' l-UE; Iqis li ċertu livell ta' għarfien dwar l-Ewropa huwa prerekwiżit għas-suċċess ta' komunikazzjoni interattiva ma' l-UE, u għall-kontribuzzjoni ta' sens ta' ċittadinanza Ewropea; 24. Jiddispjaċih li tnaqqas l-appoġġ għall-programmi settorjali li għandhom effett multiplikatur qawwi, bħal Leonardo da Vinci, Socrates u Erasmus, peress li jenfasizzaw id-dimensjoni Ewropea u jiffaċilitaw listabbiliment ta' netwerks transnazzjonali; 25. Jemmen li sabiex jintlaħaq iċ-ċittadin huwa importanti li permezz ta' koperazzjoni ma' istituzzjonijiet reġjonali u lokali titjieb il-komunikazzjoni u li tintwera r-relevanza u l-impatt li jkollhom deċiżjonijiet ta' l- UE fuq il-ħajja ta' kuljum; jissuġġerixxi li għandha ssir enfasi fuq il-komunikazzjoni regolari maċ-ċittadini dwar proġetti reġjonali u lokali rilevanti fejn ħadet sehem l-UE, bl-objettiv li jiġi favorit proġett komuni Ewropew; 26. Iqis li d-dibattitu għandu jqis il-ħtiġijiet u l-attivitajiet speċifiċi ta' persuni b'diżabilità u ta' gruppi ta' minoranza kif ukoll l-udjenzi nazzjonali u lokali u l-gruppi ta' mira speċifiċi; jirrimarka li għandha tingħata aktar attenzjoni sabiex informazzjoni rilevanti għar-reġjuni jkun indirizzat lill-udjenzi partikulari, u b'hekk jorbtu kwistjonijiet Ewropej mal-ħajja ta' kuljum taċ-ċittadini; 27. Jilqa' l-inizjattivi meħuda minn ċerti rappreżentanti tal-Kummissjoni u minn amministrazzjonijiet nazzjonali sabiex jikkolaboraw fuq kampanji ta' informazzjoni relatati ma' l-UE; jirrimarka li kollaborazzjoni bħal din għandha tikkontribwixxi għall-ħolqien ta' rabta aktar diretta bejn iċ-ċittadini u l-istituzzjonijiet; 28. Jistieden lill-Kummissjoni biex tiggarantixxi konsultazzjoni mal-partijiet interessati u mal-pubbliku flistadju bikri tat-tfassil tal-politika; iqis li l-proposti ewlenin għandhom jiġu akkumpanjati mit-taqsima addizzjonali fl-evalwazzjoni ta' l-impatt li tispeċifika kif it-tħassib taċ-ċittadini tqies kif jixraq fl-abbozzar talproposta; jirrimarka li għandu jiġi ċċarat l-impatt tal-konsultazzjonijiet pubbliċi dwar il-proċess tat-teħid ta' deċiżjonijiet ta' l-UE; 29. Jistieden lill-Kummissjoni biex tiżviluppa politika ta' komunikazzjoni dinamika u reattiva, li minflok ma tirrapporta l-iktar il-kunsens finali li jintlaħaq, tkun iktar iffukata fuq ir-rappurtar ta' l-evoluzzjoni taddeċiżjonijiet li jiġu adottati fi stadji differenti tal-proċess tat-teħid ta' deċiżjonijiet; jaħseb li l-għan tal-politika ta' komunikazzjoni ta' l-Unjoni huwa li ċ-ċittadini jkollhom stampa ċara ta' kif titfassal liġi Ewropea; Ħidma mal-midja u teknoloġiji ġodda 30. Jenfasizza l-importanza tal-midja bħala intermedjarji, li joħolqu opinjonijiet, u jittrasmettu messaġġi liċ-ċittadin fl-isfera pubblika Ewropea li l-Kummissjoni għandha l-għan li tiżviluppa; f'dak il-kuntest, iħeġġeġ lill-Kummissjoni biex tappoġġja inizjattivi konkreti bħal forums ta' diskussjoni dwar kwistjonijiet kulturali u politiċi Ewropej fejn jistgħu jkunu disponibbli f'diversi lingwi materjali sabiex ħafna ċittadini Ewropej jistgħu jirrelataw ma' xulxin u jagħmlu skambji; 31. Jenfasizza li ċ-ċittadin infurmat huwa l-bażi ta' sistema demokratika parteċipattiva li taħdem sew; 32. Jitlob lill-Kummissjoni biex tiddifenixxi, bl-ikbar preċiżjoni possibbli, liema rwol tixtieq tassenja lillmidja u jenfasizza l-ħtieġa li tinstab formula li tinvolvi l-midja nazzjonali, reġjonali u lokali aktar mill-qrib fil-politika ta' komunikazzjoni, li għaliha għandha tiġi kkunsidrata wkoll l-użu ta' midja alternattivi bħala mezz ta' komunikazzjoni; 33. Huwa tal-fehma li għandha tkun intensifikata l-koperazzjoni transkonfinali fuq proġetti ta' politika Ewropea bejn il-midja reġjonali u lokali; jemmen li l-koperazzjoni Ewropea bejn il-midja u l-ġurnalisti hija ta' benefiċċju għar-rappurtar dwar l-Unjoni Ewropea, u jitlob lill-Kummissjoni biex tistabbilixxi, bħala parti mill-baġit, Fond Ewropew għall-Ġurnaliżmu (Investigattiv) li jsostni proġetti fejn ġurnalisti minn diversi Stati Membri janalizzaw flimkien fil-fond suġġett Ewropew u japplikawh għad-differenzi li jeżistu fis-sitwazzjonijiet lokali u reġjonali; 34. Jilqa' l-irtirar tal-proposta dwar il-ħolqien ta' aġenzija ta' l-aħbarijiet ta' l-UE; 35. Jirrakkomanda li l-Kummissjoni għandha tuża lingwaġġ ċar u konċiż meta tikkomunika mal-midja u maċ-ċittadini, u li tagħmel dan b'mod sistematiku fil-lingwi uffiċjali ta' l-Istat Membru ta' l-oriġini jew ta' residenza tagħhom; jemmen li l-'jargon' ta' l-UE jżid u mhux inaqqas il-firda li hemm bejn l-istituzzjonijiet ta' l-UE u ċ-ċittadini; 36. Jirrakkomanda l-ħolqien ta' skambji regolari ta' fehmiet dwar kwistjonijiet ta' komunikazzjoni Ewropea bejn l-istituzzjonijiet Ewropej, b'mod partikulari l-Parlament, u l-midja; 37. Jikkunsidra li hija r-responsabiltà tal-Kummissjoni inġenerali, u ta' l-Istati Membri b'mod partikulari, li tkun provduta informazzjoni oġġettiva, ta' min joqogħod fuqha u imparzjali dwar politiki Ewropej bħala bażi għal dibattitu msejjes fuq l-għarfien; għalhekk jistieden lill-ta' l-aħħar biex jinforma lill-impjegati tasservizz ċivili ta' l-Istati Membri dwar politiki mwettqa f'livell Ewropew; 38. Jilqa' l-fatt li fir-rigward ta' teknoloġiji ġodda, il-White Paper huwa konformi ma' l-aħħar rapport tal- Parlament dwar l-istrateġija ta' l-UE dwar l-informazzjoni u l-komunikazzjoni; 39. Jilqa' l-proposta mill-Kummissjoni sabiex it-teknoloġiji l-ġodda ta' komunkazzjoni jintużaw aħjar, imma jitlob li jittieħdu miżuri biex jiġi evitat li "il-firda diġitali" ma tkabbarx l-esklużżjoni ta' parti miċċittadini mill-aċċess għall-informazzjoni dwar l-Unjoni; Jenfasizza f'dan ir-rigward li jkun jaqbel li f'gieħ lapproċċ komprensiv jiġu integrati l-mezzi ta' komunikazzjoni speċifiċi ta' l-istituzzjonijiet differenti bħalma se tkun il-"Web TV" tal-Parlament Ewropew, eċċ. filwaqt li xorta tibqa' tiġi rrispettata l-awtonomija tagħha; jenfasizza minbarra dan li għandu jiġi mseddaq il-valur tal-mezzi tradizzjonali ta' komunikazzjoni tal-massa bħalma hi t-televiżjoni; Fehim ta' l-opinjoni pubblika Ewropea 40. Jitlob lill-Kummissjoni biex tinfurma lill-Parlament dwar l-evalwazzjoni tal-konsultazzjoni li għamlet; 41. Tikkunsidra li l-istabbiliment ta' Osservatorju dwar l-Opinjoni Pubblika Ewropea fuq medda ta' żmien qasira huwa kwestjonabbli u jaħseb li qabel ma jsir dan, għandu jsir użu aktar ikkoordinat tad-dejta u rriżorsi li diġà huma disponibbli; 42. Josserva li ma jistax ikun hemm politika għall-komunikazzjoni sodisfaċenti mingħajr għarfien preċiż tan-nuqqas ta' informazzjoni li għandhom iċ-ċittadini ta' l-Unjoni, kemm jekk din hi dwar il-kontenut ta' lattività tal-Komunità kemm jekk dwar l-istituzzjonijiet u l-proċeduri li taħdem bihom, għalhekk jitlob li sservizz ta' l-ewrobarometru jiġu inkarigati biex jinvestigaw l-opinjoni pubblika b'mod speċifiku u fil-fond, hekk li tkun tista' jitkejjel eżattament u b'mod differenzjat il-livell ta' informazzjoni li għandhom iċ-ċittadini tal-Komunità dwar l-Istat ta' oriġini tagħhom, il-kategorija soċjoprofessjonali u l-orjentazzjoni politika tagħhom; Kollaborazzjoni 43. Jitlob lill-Kummissjoni biex tfassal proposti konkreti għall-implimentazzjoni tal-politika ta' komunikazzjoni u biex tevalwa l-implikazzjonijiet legali u finanzjarji tagħha; 44. Jaħseb li x-xogħol tal-Grupp Interistituzzjonali dwar l-Informazzjoni (IGI) għandu jiġi analizzat sabiex issir evalwazzjoni dwar jekk titjib huwiex possibbli; 45. Jenfasizza l-ħtieġa ta' involviment aktar mill-qrib tal-partiti politiċi pan-Ewropej fid-djalogu mal-kostitwenzi tagħhom dwar kwistjonijiet ta' l-UE; 46. Jagħti importanzi speċjali għall-irwol tal-partiti politiċi rigward il-livelli kollha tad-demokrazija parlamentari; jiddispjaċih li l-potenzjal tal-partiti politiċi transnazzjonali għadu mhux qed jiġi esplojtat; jiddeplora l-fatt li għadd ta' partiti politiċi nazzjonali lanqas m'għandhom inklinazzjoni biex jadottaw dimensjoni Ewropea b'mod koerenti u konvinċenti; jistieden b'insistenza lill-partiti politiċi biex jagħtu kas ta' kwistjonijiet Ewropej fid-deċiżjonijiet li jieħdu u fil-kampanji elettorali tagħhom u biex jagħmlu mod li joffru liċċittadini għażliet tabilħaqq politiċi għall-futur ta' l-Ewropa; 47. Jenfasizza li politika ta' komunikazzjoni għandha tikkunsidra t-"tempo", partikolarment tal-kwistjonijiet Ewropej, li ħafna drabi jkunu mifrudin mill-aġendi politiki nazzjonali; jikkunsidra għalhekk li l-Kummissjoni, il-Kunsill u l-Parlament għandhom jaslu għal ftehim dwar skeda ta' skadenzi għal bosta kwistjonijiet li jistgħu aktar jinteressaw b'mod partikulari l-opinjoni pubblika Ewropea sabiex jikkonċentraw l-isforzi tagħhom għall-komunikazzjoni fuq dawn is-suġġetti: 48. Jistieden lill-istituzzjonijiet biex jeżaminaw il-possibilità li jiġi stabbilit grupp ta' koordinazzjoni fuq ittieni livell, fejn ikunu rappreżentati d-DGs ta' l-istituzzjonijiet varji u r-rappreżentanti tal-kumitati tal-Parlament, biex jikkoordina l-attivitajiet speċifiċi għall-implimentar tal-linji gwida stipulati fl-IGI; 49. Jirrepeti l-fehma tiegħu li ċ-ċittadini jaraw lill-Unjoni Ewropea bħala unità sħiħa li huma mhumiex mistennija jkunu jafu d-dettalji istituzzjonali tagħha u li għalhekk jeħtieġ li l-politika ta' komunikazzjoni ta' kull istituzzjoni tkun integrata f'loġika komuni, b'rispett għall-kompetenzi u l-awtonomija ta' kull istituzzjoni; jerġa' jappella għal dibattitu interistituzzjonali kbir annwali f'dan ir-rigward, waqt sessjoni plenarja, sabiex tiġi adottata dikjarazzjoni komuni dwar l-objettivi u l-mezzi ta' din il-politika; 50. Jappoġġja l-iżvilupp ta' djalogu u ta' dibattiti pubbliċi komuni organizzati bejn l-istituzzjonijiet Ewropej u l-istituzzjonijiet nazzjonali u reġjonali; jenfasizza l-importanza li l-komunikazzjoni sserraħ fuq inizjattivi msaħħa minn miżuri għall-komunikazzjoni "populisti" bħall-programmi kulturali (premji letterarji u taċċinema), l-avvenitmenti sportivi, eċċ.; iqis li l-komunikazzjoni trid tikkunsidra li timmira strateġikament fuq għażliet speċifiċi ta' pubbliku bħal dawk ta' l-universitajiet, awtoritajiet regjunali u organizzazzjonijiet professjonali; 51. Jappoġġja t-tisħiħ ta' l-irwol ta' l-Ombudsman sabiex it-trasparenza tkun aktar kredibbli; 52. Jirrimarka li l-Programm Prince tradizjonalment kien ibbażat fuq sħubija bejn il-Kummissjoni u l- Istati Membri; fir-rapport l-aktar reċenti dwar l-istrateġija ta' komunikazzjoni ta' l-UE, il-Parlament enfasizza l-ħtieġa ta' l-involviment parlamentari fl-istabbiliment tal-prijoritajiet tal-Programm Prince, u għalhekk huwa tal-fehma li l-MEPs għandhom ikunu involuti bis-sħiħ fl-avvenimenti organizzati taħt il-patroċinju tal-programm; 53. Jirrakkomanda li jiżdiedu l-approprjazzjonijiet allokati għall-programmi ta' finanzjar li jeżistu sabiex ikun hemm komunikazzjoni aħjar dwar l-integrazzjoni Ewropea, bħat-Tagħlim Tul il-Ħajja, Iż-Żgħażagħ, Ewropa għaċ-Ċittadini, il-Midja u l-Kultura, sakemm l-objettivi tal-programmi individwali jkunu rispettati bis-sħiħ; 54. Jappoġġja s-sostituzzjoni tal-ħames linji baġitarji għall-Programm Prince li jeżistu bħalissa bi programm wieħed immexxi mid-Direttorat Ġenerali għall-Komunikazzjoni, peress li b'hekk ikun hemm aktar flessibilità u interlokutur ċentrali; 55. Jenfasizza l-ħtieġa li jingħata għarfien kemm jista' jkun viżibbli u wiesa' dwar l-appoġġ finanzjarju li tagħti l-Unjoni Ewropea u l-obbligu reċiproku li tagħmel l-pubbliċità xierqa li għandu jkollha kull istituzzjoni, assoċjazzjoni jew skema li tibbenefika minn għajnuna ta' l-Unjoni; 56. Jenfasizza li sabiex ikun hemm komunikazzjoni b'suċċess, il-parteċipazzjoni attiva ta' l-Istati Membri hija essenzjali u għalhekk jistedinhom biex isibu l-mezzi tekniċi u finanzjarji biex jikkontribwixxu għallisforzi konġunti ta' komunikazzjoni ta' l-UE; 57. Iħeġġeġ lill-Istati Membri sabiex jittrasponu b'mod xieraq u mill-iktar fis il-leġiżlazzjoni tal-Komunità sabiex jiggarantixxu li ċ-ċittadini kollha ta' l-UE jgawdu l-istess drittijiet kif mogħtija mil-leġiżlazzjoni tal- Komunità; jistieden lill-Kummissjoni sabiex tiggarantixxi b'mod aktar attiv li d-dispożizzjonijiet tal-leġiżlazzjoni tal-Komunità jiġu applikati; jinkuraġġixxi lill-Kummissjoni biex taħdem fi sħubija mal-gvernijiet ta' l- Istati Membri sabiex dawn jinfurmaw liċ-ċittadini dwar id-dritt ta' l-aċċess għall-ġustizzja u r-rimedju jekk kemm-il darba d-drittijiet tagħhom jinkisru; 58. Jistieden lill-Kummissjoni biex tagħmel prijoritazzjonijiet aħjar għal sħubijiet ta' komunikazzjoni billi tiżviluppa relazzjonijiet speċjali ma' msieħba "b'sejħa transnazzjonali", bħalma huma l-organizzazzjonijiet tas-soċjetà ċivili Ewropea li għaddejjin minn ristruttarurazzjoni, tal-partiti politiċi u tal-ġurnalisti; jisħaq fuq l-importanza li ma' dawn jiġu inklużi l-mezzi ta' komunikazzjoni għaż-żagħżagħ sabiex jissaħħaħ spazju Ewropew tac-cittadin; 59. Jenfasizza l-ħtieġa li jiġu adottati u li jitwettqu l-istrateġiji u s-sustanza tal-White Paper b'relazzjoni mad-dibattiti li għaddejjin bħalissa fis-sċċjetà Ewropea u bejn l-Istati Membri. * * * 60. Jagħti istruzzjonijiet lill-President tiegħu biex jgħaddi din ir-riżoluzzjoni tal-Parlament lill-Kunsill, lill- Kummissjoni, lill-Kumitat tar-Reġjuni, lill-Kumitat Ekonomiku u Soċjali Ewropew u lill-gvernijiet u l-parlamenti ta' l-Istati Membri. [1] ĠU L 145, 31.5.2001, p. 43. [2] ĠU C 47 E, 27.2.2003, p. 400. [3] ĠU C 64 E, 12.3.2004, p. 591. [4] ĠU C 92 E, 20.4.2006, p. 403. --------------------------------------------------